उद्यमी एकजुट होकर करें समस्याओं का मुकाबला
लघुउद्योग भारती बालोतरा का स्नेह मिलन कार्यक्रम नाकोड़ा रोड स्थित रॉयल हेरिटेज रिर्सोट में आयोजित हुआ।
कार्यक्रम की अध्यक्षता जोधपुर प्रांत अध्यक्ष राजेंद्र राठी ने की। लघु उद्योग भारती राजस्थान के उपाध्यक्ष शांतिलाल बालड़ मुख्य अतिथि शरीक हुए। कार्यक्रम की शुरुआत अशोक हुंडिया ने गणेश वंदना देशभक्ति के गीत से की। लघु उद्योग बालोतरा के महासचिव शिव कुमार राठी ने एलयूबी बालोतरा द्वारा गए कार्यों को बताया।
एलयूबी प्रांत अध्यक्ष राजेंद्र राठी ने बताया कि एलयूबी की पूरे भारत में 425 शाखाएं है। भारत के हर राज्य में एलयूबी की इकाई मौजूद है। छोटे कुटीर उद्योगों काे सरकारी संरक्षण, उनके हितों की रक्षा व्यापार में आने वाली विभिन्न समस्याओं के समाधान के लिए एलयूबी का गठन हुआ है। पूरे भारत की जीडीपी का 45 प्रतिशत निर्यात में लगभग 40 प्रतिशत का योगदान लघु कुटीर उद्योगों का है। पिछले 5-6 माह से बालोतरा का कपड़ा उद्योग पर्यावरण के कारण न्यायालय के आदेश के कारण बंद था। इस विषम घड़ी में एलयूबी ने स्थानीय लघु उद्योग मंडल के साथ मिलकर न्यायालय के बताए आदेश की पालना में किए जा रहे प्रयासों की जानकारी दी। जिला संघ चालक सुरंगीलाल सालेचा ने कटुंब प्रबोधन के उपाय बताते हुए कहा कि सभी मिलजुलकर रहे और आने वाले हर समस्या का मुकाबला एकजुट होकर करें।
अंत में एलयूबी बालोतरा के अध्यक्ष चतुर्भुज गुप्ता ने अतिथियों का आभार व्यक्त किया। समय-समय पर एलयूबी द्वारा लघु छोटे उद्योगों की समस्याओं के समाधान के लिए विशेष प्रयास किए जाएंगे। कार्यक्रम में रूपचंद सालेचा, अरूण भंसाली, माधव, विनोद, पाटोदी नरेश, सिद्धार्थ, महेंद्र, निरंजन भरत आदि लोगों ने भाग लिया। एलयूबी के प्रवक्ता पवन राज गुप्ता ने बताया कि लघु भारती के परिवार सहित 150 सदस्यों ने भाग लिया।
hin_Deva hin_Deva hin_Deva hin_Deva hin_Deva